Dan 3 a viz Gwengolo e oa galvet Viktor Eusen gant ar jeneral Ramcke a zisklêrias dezhañ en em zifennje betek an den diwezhañ e mogerioù kêr. Goulenn a reas groñs ez afe kuit an holl siviled rak ezhomm en doa eus ar goudorennoù. Ne challent ket mont kuit ken avat. Asantiñ a reas neuze ar jeneral lezel dar Vretoned ul lodenn eus ar choudorenn Sadi-Carnot war an diviz nez afent ket er-maez ken. Degemeret e voe evel-se dreist-holl renerien an dileurierezh ispisial (Délégation Spéciale), servijoù an ti-kêr, ar servij yechedel, klañvdiourezed eus ar Groaz-ruz, renerien eus ar Sikour broadel, skoazellerezed sokial, un dek relijiuzez bennak eus urzhioù an Asomption, ar Brovidañs hag ar Sikour mat hag izili eus an difenn distourm (Défense passive) ... Eus tu an Alamaned e oa soudarded eus ar gevrenn Todt hag harzlammerien eus ar gompagnunezh adarme.